CELEX: 62009CN0269
Language: sl
Date: 2009-07-15 00:00:00
Title: Zadeva C-269/09: Tožba, vložena 15. julija 2009 — Komisija Evropskih skupnosti proti Kraljevini Španiji

12.9.2009   
            
            
               SL
            
            
               Uradni list Evropske unije
            
            
               C 220/28
            
         Tožba, vložena 15. julija 2009 — Komisija Evropskih skupnosti proti Kraljevini Španiji
   (Zadeva C-269/09)
   2009/C 220/54
   Jezik postopka: španščina
   
      Stranki
   
   
      Tožeča stranka: Komisija Evropskih skupnosti (zastopnika: R. Lyal in F. Jimeno Fernández, zastopnika)
   
      Tožena stranka: Kraljevina Španija
   
      Predloga tožeče stranke:
   
   
               —
            
            
               Ugotovi naj se, da Kraljevina Španija s tem, da je sprejela in ohranila v veljavi člen 14 zakona 35/2006 z dne 28. novembra o dohodnini in delni spremembi zakonov o obdavčitvi družb, o dohodnini nerezidentov in davku na premoženje, ki je določba, s katero so davčni zavezanci, ki svoje prebivališče prenesejo v tujino, zavezani, da vključijo vse neobdavčene dohodke v davčno osnovo zadnjega davčnega leta, v katerem so še šteli za davčne zavezance rezidente, ni izpolnila obveznosti iz členov 19 ES, 38 ES in 43 ES in členov 28 in 31 Sporazuma EGP.
            
         
               —
            
            
               Kraljevini Španiji naj se naloži plačilo stroškov.
            
         
      Tožbeni razlogi in bistvene trditve
   
   
               1.
            
            
               V skladu s členom 14 španskega zakona o dohodnini in delni spremembi zakonov o obdavčitvi družb, o dohodnini nerezidentov in davku na premoženje, se dohodki obdavčijo v koledarskem letu, v katerem so pridobljeni. Vendar odstavek 2 tega člena določa posebna pravila, ki omogočajo obdavčitev nekaterih vrst dohodkov v različnih davčnih letih. Kljub temu v primerih, kadar davčni zavezanec prestavi svoje prebivališče v tujino, odstavek 3 istega člena določa, da se vsak še neobdavčen dohodek vključi v davčno osnovo zadnjega davčnega leta, v katerem je ta davčni zavezanec štel za rezidenta.
            
         
               2.
            
            
               Komisija meni, da španska zakonodaja omogoča diskriminacijsko obravnavanje primerov, v katerih fizična oseba prenese svoje prebivališče iz Španije, in da bi španska zakonodaja morala uporabljati isto pravilo ne glede na to, ali fizična oseba ohrani svoje prebivališče na španskem ozemlju ali ne.
            
         
               3.
            
            
               Ta zakonodaja naj bi kršila načelo prostega gibanja oseb iz členov 18 ES, 39 ES in 43 ES in členov 28 in 31 Sporazuma EGS.